ᱢᱟᱨᱜᱳᱢᱩᱱᱰᱟ ᱵᱚᱱᱚᱛ

ᱢᱟᱨᱜᱳᱢᱩᱱᱰᱟ (ᱢᱟᱨᱜᱳ ᱢᱩᱱᱰᱟ ᱦᱚᱸ ᱠᱚ ᱢᱮᱛᱟᱜ ᱠᱟᱱᱟ) ᱫᱚ ᱥᱤᱧᱚᱛ ᱨᱮᱱᱟᱜ ᱡᱷᱟᱨᱠᱷᱚᱸᱰ ᱯᱚᱱᱚᱛ ᱨᱮᱱᱟᱜ ᱫᱮᱣᱜᱷᱚᱨ ᱦᱚᱱᱚᱛ ᱨᱮᱱᱟᱜ ᱢᱚᱫᱷᱩᱯᱩᱨ ᱪᱟᱸᱜᱟ ᱠᱷᱚᱸᱰ ᱨᱮ ᱢᱤᱫᱴᱟᱹᱝ ᱥᱟᱥᱚᱱ ᱪᱟᱪᱞᱟᱣ ᱵᱚᱱᱚᱛ ᱠᱟᱱᱟ᱾

ᱱᱟᱜᱟᱢ
ᱢᱟᱨᱜᱳᱢᱩᱱᱰᱟ ᱫᱚ ᱒᱐᱐᱙ ᱨᱮ ᱢᱤᱫ ᱱᱟᱣᱟ ᱵᱚᱱᱚᱛ ᱵᱮᱱᱟᱣ ᱞᱮᱱᱟ᱾

ᱚᱛᱱᱚᱜ
ᱢᱟᱨᱜᱳᱢᱩᱱᱰᱟ ᱫᱚ . ᱨᱮ ᱢᱮᱱᱟᱜᱼᱟ᱾

ᱱᱚᱣᱟ ᱫᱚ ᱦᱚᱱᱚᱛ ᱦᱮᱰᱠᱩᱣᱟᱴᱚᱨ ᱫᱮᱣᱜᱷᱚᱨ ᱠᱷᱚᱱ ᱔᱕ ᱠᱤᱞᱚᱢᱤᱴᱚᱨ ᱥᱟᱸᱜᱤᱧ ᱨᱮ ᱢᱮᱱᱟᱜᱼᱟ᱾

ᱫᱮᱣᱜᱷᱚᱨ ᱦᱚᱱᱚᱛ ᱫᱚ ᱢᱤᱫ ᱯᱞᱟᱴᱚ ᱴᱚᱴᱷᱟ ᱠᱟᱱᱟ, ᱡᱟᱦᱟᱸ ᱫᱚ ᱵᱟᱨᱭᱟ ᱥᱟᱵᱽ-ᱢᱟᱭᱠᱨᱳ ᱴᱚᱴᱷᱟ ᱨᱮ ᱦᱟᱹᱴᱤᱧ ᱟᱠᱟᱱᱟ ᱼ ᱫᱩᱢᱠᱟ-ᱜᱳᱰᱰᱟ ᱩᱥᱩᱞ ᱴᱚᱴᱷᱟ ᱟᱨ ᱫᱮᱣᱜᱷᱚᱨ ᱩᱥᱩᱞ ᱴᱚᱴᱷᱟ᱾ ᱫᱩᱢᱠᱟ-ᱜᱳᱰᱟ ᱩᱥᱩᱞ ᱴᱚᱴᱷᱟ ᱫᱚ ᱦᱚᱱᱚᱛ ᱨᱮᱱᱟᱜ ᱮᱛᱚᱢᱼᱥᱟᱢᱟᱝ ᱥᱮᱦᱮᱫ ᱨᱮ ᱢᱮᱱᱟᱜᱼᱟ᱾ ᱱᱚᱣᱟ ᱫᱚ ᱫᱚᱨᱭᱟ ᱪᱮᱛᱟᱱ ᱠᱷᱚᱱ ᱗᱕᱓ ᱢᱤᱴᱚᱨ (᱒,᱔᱗᱐ ᱯᱷᱩᱴ) ᱩᱥᱩᱞ ᱨᱮ ᱢᱮᱱᱟᱜᱼᱟ᱾ ᱫᱮᱣᱜᱷᱚᱨ ᱩᱥᱩᱞ ᱴᱚᱴᱜᱟ ᱫᱚ ᱦᱚᱱᱚᱛ ᱨᱮᱱᱟᱜ ᱠᱚᱧᱮᱼᱯᱟᱪᱮ ᱥᱮᱦᱮᱫ ᱨᱮ ᱢᱮᱱᱟᱜᱼᱟ᱾

ᱦᱚᱱᱚᱛ ᱨᱮ ᱦᱟᱸᱰᱮ ᱱᱷᱟᱰᱮ ᱢᱤᱫ ᱵᱟᱨ ᱰᱷᱩᱝᱨᱤ ᱢᱮᱱᱟᱜᱼᱟ ᱯᱩᱞᱡᱳᱨᱤ (᱒,᱓᱑᱒ ᱯᱷᱩᱴ), ᱢᱟᱫᱷᱩᱯᱩᱨ ᱠᱷᱚᱱ ᱑᱘ ᱢᱟᱭᱤᱞ, ᱰᱮᱜᱟᱨᱤᱭᱟ (᱑,᱗᱑᱖ ᱯᱷᱩᱴ), ᱵᱚᱭᱫᱷᱤᱭᱟᱱᱟᱛᱷ ᱡᱚᱝᱥᱚᱱ ᱠᱷᱚᱱ ᱓ ᱢᱟᱭᱤᱞ, ᱯᱟᱛᱷᱚᱨᱫᱟ (᱑,᱖᱐᱓ ᱯᱷᱩᱴ), ᱢᱟᱫᱷᱩᱯᱩᱨ ᱠᱷᱚᱱ ᱘ ᱢᱟᱭᱤᱞ, ᱛᱤᱨᱠᱩᱴ ᱯᱟᱨᱵᱚᱛ (᱒,᱔᱗᱐ ᱯᱷᱩᱴ), ᱫᱩᱢᱠᱟ-ᱫᱮᱣᱜᱷᱚᱨ ᱰᱟᱦᱟᱨ ᱨᱮ ᱫᱮᱣᱜᱷᱚᱨ ᱠᱷᱚᱱ ᱑᱐ ᱢᱟᱭᱤᱞ ᱟᱨᱦᱚᱸ ᱟᱭᱢᱟ ᱢᱮᱱᱟᱜᱼᱟ᱾

ᱢᱟᱨᱜᱳᱢᱩᱱᱰᱟ ᱥᱟᱶᱛᱟ ᱩᱛᱱᱟᱹᱣ ᱵᱚᱱᱚᱛ ᱨᱮᱱᱟᱜ ᱠᱚᱧᱮ ᱥᱮᱫ ᱢᱚᱫᱷᱩᱯᱩᱨ ᱵᱚᱱᱚᱛ, ᱥᱟᱢᱟᱝ ᱥᱮᱫ ᱠᱟᱨᱳᱱ ᱵᱚᱱᱚᱛ, ᱮᱛᱚᱢ ᱥᱮᱫ ᱡᱟᱢᱛᱟᱲᱟ ᱦᱚᱱᱚᱛ ᱨᱮᱱᱟᱜ ᱱᱟᱨᱟᱭᱚᱱᱯᱩᱨ ᱵᱚᱱᱚᱛ, ᱮᱛᱚᱢ ᱟᱨ ᱯᱟᱪᱮ ᱥᱮᱫ ᱜᱤᱨᱤᱰᱤᱦ ᱦᱚᱱᱚᱛ ᱨᱮᱱᱟᱜ ᱜᱟᱸᱰᱮᱭ ᱵᱚᱱᱚᱛ ᱢᱮᱱᱟᱜᱼᱟ᱾

ᱢᱟᱨᱜᱳᱢᱩᱱᱰᱟ ᱵᱚᱱᱚᱛ ᱨᱮᱭᱟᱜ ᱮᱨᱤᱭᱟ ᱫᱚ ᱑᱕᱕.᱐᱙ ᱠᱤᱞᱚᱢᱤᱴᱟᱨ᱾ ᱢᱟᱨᱜᱳᱢᱩᱱᱰᱟ ᱯᱩᱞᱤᱥ ᱥᱴᱮᱥᱚᱱ ᱱᱚᱣᱟ ᱵᱚᱱᱚᱛ ᱨᱮ ᱠᱟᱹᱢᱤᱭᱟᱭ᱾ ᱱᱚᱣᱟ ᱥᱟᱶᱛᱟ ᱩᱛᱱᱟᱹᱣ ᱵᱚᱱᱚᱛ ᱨᱮᱱᱟᱜ ᱦᱮᱰᱠᱩᱣᱟᱴᱚᱨ ᱫᱚ ᱢᱟᱨᱜᱳᱢᱩᱱᱰᱟ ᱟᱹᱛᱩ ᱨᱮ ᱢᱮᱱᱟᱜᱼᱟ᱾

ᱢᱟᱨᱜᱳᱢᱩᱱᱰᱟ ᱵᱚᱱᱚᱛ ᱨᱮᱱᱟᱜ ᱜᱽᱨᱟᱢ ᱯᱚᱧᱪᱟᱭᱚᱛ ᱠᱚ ᱫᱚ ᱦᱩᱭᱩᱜ ᱠᱟᱱᱟ: ᱵᱟᱜᱷᱢᱟᱨᱟ, ᱵᱟᱱᱥᱤᱢᱤ, ᱪᱮᱴᱱᱟᱨᱤ, ᱠᱟᱱᱳ, ᱞᱟᱦᱟᱨᱡᱳᱨᱤ, ᱢᱚᱦᱡᱳᱨᱤ, ᱢᱚᱦᱩᱣᱟᱛᱟᱱᱰ, ᱢᱟᱨᱜᱳᱢᱩᱱᱰᱟ, ᱢᱩᱨᱞᱤᱯᱟᱦᱟᱨᱤ, ᱯᱟᱱᱰᱱᱤᱭᱟ, ᱯᱤᱯᱨᱟ, ᱨᱟᱢᱯᱩᱨ ᱟᱨ ᱥᱩᱜᱟᱜᱟᱯᱟᱦᱟᱨᱤ᱾

ᱰᱮᱢᱚᱜᱽᱨᱟᱯᱷᱤ
ᱦᱚᱲ ᱞᱮᱠᱷᱟ
ᱥᱤᱧᱚᱛ ᱨᱮᱱᱟᱜ ᱒᱐᱑᱑ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ ᱢᱟᱨᱜᱳᱢᱩᱱᱰᱟ ᱵᱚᱱᱚᱛ ᱨᱮ ᱘᱖,᱗᱓᱓ ᱦᱚᱲ ᱢᱮᱱᱟᱜ ᱠᱚᱣᱟ, ᱡᱟᱦᱟᱸ ᱠᱚᱫᱚ ᱥᱟᱱᱟᱢ ᱟᱹᱛᱩ ᱴᱚᱴᱷᱟ ᱨᱮ ᱢᱮᱱᱟᱜ ᱠᱚᱣᱟ᱾ ᱖ ᱥᱮᱨᱢᱟ ᱠᱷᱚᱱ ᱠᱚᱢ ᱩᱢᱮᱨᱟᱱ ᱦᱚᱲ ᱫᱚ ᱑᱘,᱘᱖᱒ ᱦᱚᱲ᱾ ᱞᱮᱠᱷᱟᱥᱤᱫ ᱡᱟᱹᱛᱤ ᱠᱚᱣᱟᱜ ᱞᱮᱠᱷᱟ ᱫᱚ ᱓,᱒᱒᱑ (᱓.᱗᱑%) ᱟᱨ ᱞᱮᱠᱷᱟᱥᱤᱫ ᱟᱹᱫᱤᱵᱟᱹᱥᱤ ᱠᱚᱣᱟᱜ ᱞᱮᱠᱷᱟ ᱫᱚ ᱑᱘,᱘᱑᱓ (᱒᱑.᱖᱙%)᱾

ᱥᱤᱠᱷᱱᱟᱹᱛ
᱒᱐᱑᱑ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱢᱟᱨᱜᱳᱢᱩᱱᱰᱟ ᱵᱚᱱᱚᱛ ᱨᱮ ᱚᱞ ᱯᱟᱲᱦᱟᱣ ᱟᱠᱟᱱ ᱦᱚᱲ ᱮᱞ ᱫᱚ ᱓᱙,᱖᱗᱔ (᱖ ᱥᱮᱨᱢᱟ ᱠᱷᱚᱱ ᱵᱟᱹᱲᱛᱤ ᱦᱚᱲ ᱮᱞ ᱨᱮᱱᱟᱜ ᱕᱘.᱔᱖%) ᱛᱟᱦᱮᱸ ᱠᱟᱱᱟ᱾ ᱚᱱᱟ ᱠᱷᱚᱱ ᱒᱔,᱙᱒᱐ (᱖᱓%) ᱠᱚᱲᱟ ᱟᱨ ᱑᱔,᱗᱕᱔ (᱓᱗%) ᱠᱩᱲᱤ ᱠᱚ ᱛᱟᱦᱮᱸ ᱠᱟᱱᱟ᱾ ᱡᱟᱱᱟᱝ ᱵᱷᱮᱜᱟᱨ (ᱠᱩᱲᱤ ᱟᱨ ᱠᱚᱲᱟ ᱚᱞ ᱯᱟᱲᱦᱟᱣ ᱛᱟᱞᱟᱨᱮ ᱵᱷᱮᱜᱟᱨ) ᱫᱚ ᱒᱖% ᱛᱟᱦᱮᱸ ᱠᱟᱱᱟ᱾

ᱯᱟᱹᱨᱥᱤ ᱟᱨ ᱫᱷᱚᱨᱚᱢ
᱒᱐᱐᱑ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱠᱷᱳᱨᱴᱷᱟ ᱫᱚ ᱔᱒᱙,᱙᱕᱙ ᱦᱚᱲ ᱠᱚᱣᱟᱜ ᱡᱟᱱᱟᱢ ᱯᱟᱹᱨᱥᱤ ᱠᱟᱱᱟ, ᱡᱟᱦᱟᱸ ᱫᱚ ᱓᱖.᱘᱙% ᱦᱚᱲ ᱢᱮᱱᱟᱜ ᱠᱚᱣᱟ, ᱚᱱᱟ ᱛᱟᱭᱚᱢ ᱦᱤᱱᱫᱤ ᱨᱚᱲ ᱦᱚᱲ ᱔᱑᱕,᱑᱔᱒ ᱦᱚᱲ (᱓᱕.᱖᱒%), ᱥᱟᱱᱛᱟᱞᱤ ᱑᱒᱒,᱕᱐᱒ ᱦᱚᱲ (᱑᱐.᱕᱑%) ᱟᱨ ᱮᱴᱟᱜ ᱯᱟᱹᱨᱥᱤ ᱑᱙᱗,᱗᱘᱗ ᱦᱚᱲ (᱑᱖.᱙᱗%) ᱠᱚ ᱨᱚᱲᱼᱮᱫᱟ᱾

᱒᱐᱑᱑ ᱥᱮᱨᱢᱟ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ ᱫᱮᱣᱜᱷᱚᱨ ᱦᱚᱱᱚᱛ ᱨᱮ ᱑,᱑᱖᱕,᱑᱔᱐ ᱜᱚᱴᱟᱝ ᱦᱤᱱᱫᱩ ᱢᱮᱱᱟᱜ ᱠᱚᱣᱟ ᱩᱱᱠᱩ ᱫᱚ ᱗᱘.᱐᱔% ᱦᱚᱲ ᱠᱚ ᱦᱩᱭᱩᱜ ᱠᱟᱱᱟ᱾ ᱚᱱᱟ ᱛᱟᱭᱚᱢ ᱒᱐᱒,᱖᱒᱖ (᱒.᱒᱗%) ᱢᱩᱥᱞᱤᱢ ᱢᱮᱱᱟᱜ ᱠᱚᱣᱟ᱾ ᱖᱐᱒᱗ (᱐.᱔᱐%) ᱠᱷᱨᱤᱥᱴᱤᱭᱟᱱ ᱢᱮᱱᱟᱜ ᱠᱚᱣᱟ᱾ ᱒᱘᱒ (᱐.᱐᱒%) ᱡᱚᱭᱱᱚ, ᱑᱘᱘ ᱵᱩᱫᱫᱷᱚ (᱐.᱐᱑᱓%) ᱥᱤᱠᱷ (᱐.᱐᱑᱐%), ᱮᱴᱟᱜ ᱫᱷᱚᱨᱚᱢ ᱢᱮᱱᱟᱜ ᱠᱚᱣᱟ ᱑᱖᱐᱖᱗ (᱑.᱐᱘%) ᱦᱚᱲ ᱟᱨ ᱑᱖᱐᱐ (᱐.᱑᱑%) ᱫᱚ ᱵᱟᱝ ᱵᱟᱰᱟᱭ ᱟᱠᱟᱱᱟ᱾

ᱨᱮᱸᱜᱮᱡ ᱦᱟᱞᱚᱛ
᱒᱐᱐᱔-᱒᱐᱐᱕ ᱥᱮᱨᱢᱟ ᱨᱮ ᱫᱮᱣᱜᱷᱚᱨ ᱦᱚᱱᱚᱛ ᱨᱮ ᱕᱐-᱖᱐% ᱦᱚᱲ ᱵᱤ.ᱯᱤ.ᱮᱞ ᱛᱷᱚᱠ ᱨᱮ ᱠᱚ ᱛᱟᱦᱮᱸ ᱠᱟᱱᱟ᱾ ᱯᱟᱠᱩᱲ, ᱥᱟᱦᱮᱵᱽᱜᱚᱸᱡᱽ ᱟᱨ ᱜᱟᱲᱣᱟ ᱦᱚᱱᱚᱛ ᱨᱮᱦᱚᱸ ᱱᱚᱝᱠᱟ ᱛᱷᱚᱠ ᱨᱮᱜᱮ ᱢᱮᱱᱟᱜ ᱠᱚᱣᱟ᱾ ᱡᱷᱟᱨᱠᱷᱚᱸᱰ ᱨᱮ ᱟᱹᱛᱩ ᱨᱮᱸᱜᱮᱡ ᱦᱟᱞᱚᱛ ᱑᱙᱙᱓ ᱨᱮ ᱖᱖% ᱠᱷᱚᱱ ᱒᱐᱐᱔ ᱨᱮ ᱔᱖% ᱨᱮ ᱠᱚᱢ ᱟᱠᱟᱱᱟ᱾ ᱒᱐᱑᱑ ᱨᱮ ᱱᱚᱶᱟ ᱫᱚ ᱓᱙.᱑% ᱨᱮ ᱟᱬᱜᱚ ᱟᱠᱟᱱᱟ᱾

ᱠᱟᱹᱣᱰᱤᱭᱟᱹᱨᱤ
ᱡᱤᱭᱚᱱ ᱠᱷᱟᱸᱰᱟᱣ

ᱯᱚᱨᱤᱠᱟᱴᱷᱟᱢᱳ

ᱪᱟᱥ

ᱠᱩᱭᱞᱟᱹ

ᱵᱮᱼᱞᱟᱦᱟᱱᱛᱤ ᱴᱚᱴᱷᱟ ᱜᱚᱲᱚ ᱯᱷᱟᱱᱰ

ᱥᱮᱪᱮᱫ
ᱢᱟᱨᱜᱳᱢᱩᱱᱰᱟ ᱵᱚᱱᱚᱛ ᱨᱮ ᱘ ᱜᱚᱴᱟᱝ ᱟᱹᱛᱩ ᱨᱮ ᱯᱨᱤᱼᱯᱨᱟᱭᱢᱟᱨᱤ ᱵᱤᱨᱫᱟᱹᱜᱟᱲ, ᱑᱐᱐ ᱜᱚᱴᱟᱝ ᱟᱹᱛᱩ ᱨᱮ ᱯᱨᱟᱭᱢᱟᱨᱤ ᱵᱤᱨᱫᱟᱹᱜᱟᱲ, ᱓᱓ ᱜᱚᱴᱟᱝ 
ᱟᱹᱛᱩ ᱨᱮ ᱢᱤᱰᱤᱭᱟᱞ ᱵᱤᱨᱫᱟᱹᱜᱟᱲ, ᱒ ᱭᱟ ᱟᱹᱛᱩ ᱥᱠᱮᱱᱰᱟᱨᱤ ᱵᱤᱨᱫᱟᱹᱜᱟᱲ ᱟᱨ ᱑᱙ ᱜᱚᱴᱟᱝ ᱟᱹᱛᱩ ᱪᱮᱫ ᱵᱤᱨᱫᱟᱹᱜᱟᱲ ᱜᱮ ᱵᱟᱹᱱᱩᱜᱼᱟ᱾

ᱦᱚᱲᱢᱚ ᱥᱟᱶᱟᱨ
ᱢᱟᱨᱜᱳᱢᱩᱱᱰᱟ ᱵᱚᱱᱚᱛ ᱨᱮ ᱯᱨᱟᱭᱢᱟᱨᱤ ᱥᱟᱶᱟᱨᱟᱱ ᱛᱟᱞᱢᱟ ᱫᱚ 2 ᱭᱟ ᱟᱹᱛᱩ ᱨᱮ ᱢᱮᱱᱟᱜᱼᱟ, ᱯᱨᱟᱭᱢᱟᱨᱤ ᱦᱮᱞᱛᱷ ᱥᱚᱵᱽ ᱥᱮᱱᱴᱟᱨ ᱫᱚ ᱘ ᱜᱚᱴᱟᱝ ᱟᱹᱛᱩ ᱨᱮ, ᱟᱭᱳ ᱟᱨ ᱜᱤᱫᱽᱨᱟᱹ ᱵᱷᱟᱹᱞᱟᱹᱭ ᱛᱟᱞᱢᱟ ᱫᱚ ᱢᱤᱫ ᱴᱟᱝ ᱟᱹᱛᱩ ᱨᱮ, ᱣᱮᱴᱮᱨᱤᱱᱟᱨᱤ ᱦᱟᱥᱯᱟᱛᱟᱞ ᱫᱚ ᱢᱤᱫ ᱴᱟᱝ ᱟᱹᱛᱩ ᱨᱮ, ᱜᱷᱟᱨᱚᱸᱡᱽ ᱵᱷᱟᱹᱞᱟᱹᱭ ᱛᱟᱞᱢᱟ ᱫᱚ ᱢᱤᱫ ᱴᱟᱝ ᱟᱹᱛᱩ ᱨᱮ ᱟᱨ ᱖ ᱜᱚᱴᱟᱝ ᱟᱹᱛᱩ ᱨᱮ ᱨᱟᱱ ᱫᱩᱠᱟᱱ ᱢᱮᱱᱟᱜᱼᱟ᱾

ᱯᱨᱟᱭᱵᱷᱮᱴ ᱢᱮᱰᱤᱠᱮᱞ ᱦᱮᱣᱟᱠᱚ, ᱮᱴᱟᱜ ᱢᱮᱰᱤᱠᱮᱞ ᱮᱢᱟᱱ ᱵᱟᱝ ᱥᱮᱞᱮᱫ ᱟᱠᱟᱱᱟ

ᱵᱟᱨᱦᱮ ᱡᱚᱱᱚᱲ

ᱛᱷᱚᱠ: ᱡᱷᱟᱨᱠᱷᱚᱸᱰ
ᱛᱷᱚᱠ: ᱡᱷᱟᱨᱠᱷᱚᱸᱰ ᱨᱮᱱᱟᱜ ᱵᱚᱱᱚᱛ
ᱛᱷᱚᱠ: ᱥᱟᱱᱛᱟᱲ ᱯᱟᱨᱜᱟᱱᱟ
ᱛᱷᱚᱠ: ᱫᱮᱣᱜᱷᱚᱨ ᱦᱚᱱᱚᱛ

ᱥᱟᱹᱠᱷᱭᱟᱹᱛ